Uusinta Ensemble

Uusinta Ensemble on Grammy-palkittu suomalainen kamariyhtye, joka on keskittynyt nykymusiikin esittämiseen. Vuoteen 2013 saakka yhtye tunnettiin nimellä ”Uusinta-kamariyhtye”, englanniksi "Uusinta Chamber Ensemble".

Uusinta perustettiin vuonna 1998 säveltäjä Osmo Tapio Räihälän aloitteesta, ja alkuvaiheessa sen jäsenistössä oli poikkeuksellisen runsaasti säveltäjiä, kuten Max Savikangas, Riikka Talvitie, Kimmo Leppälä ja Lauri Toivio. 
Yhtye on kantaesittänyt runsaasti suomalaisten ja Pohjoismaiden säveltäjien musiikkia. Viime vuosina sen ohjelmisto on laajentunut jatkuvasti, mihin on vaikuttanut sen yhteistyö eri kansainvälisten toimijoiden ja festivaalien kanssa. Kotimaan lisäksi Uusinta Ensemble on esiintynyt Ranskassa, Espanjassa, Tanskassa, Norjassa, Ruotsissa, Saksassa, Virossa, Itävallassa ja Yhdysvalloissa.http://uusinta.com/Previous.html  Yhtyeen New Yorkin debyytti huhtikuussa 2014 oli laajasti huomattu arvostelumenestys. http://www.nytimes.com/2014/04/18/arts/music/mata-festival-returns-with-spotlight-on-helsinki.html?_r=0 Uusinta Ensemble julkaisi ensimmäisen levynsä, at the edge of timen vuonna 2004. Yhtyeen nykyiset jäsenet ovat eturivin nuoren polven suomalaisia muusikoita. Uusinta Ensemblen taiteellisena johtajana toimii säveltäjä Jarkko Hartikainen.https://www.uusintaensemble.fi/about.html

Uusinta Ensemblen sisällä toimii vakiintuneena kokoonpanona Uusinta-jousikvartetti. Uusinta Ensemble on tehnyt yhteisesiintymisiä mm. Helsingin kamarikuoron, ranskalaisen Ensemble Alephin, saksalaisen ensemble adapterin ja espanjalaisen Ensemble Espai Sonorin kanssa.http://uusintaensemble.fi/ensemble/ 

Uusinta Ensemble on kantaesittänyt mm. Oscar Bianchinhttp://www.durand-salabert-eschig.com/en-GB/Composers/Calendar.aspx Kimmo Hakolan, Osmo Tapio Räihälän, Olli Koskelinin, Veli-Matti Puumalan, Sebastian Fagerlundin ja Max Savinkankaan musiikkia. Kaudella 2009–2010 yhtye oli mukana EU:n tukemassa re:new-projektissare:new -projekti Suomalaisen musiikin tiedotuskeskuksen sivuilla, jolla promotoitiin eurooppalaista nykymusiikkia useissa Euroopan maissa. Hankkeeseen osallistui Suomesta Uusinta Ensemblen lisäksi Lapin kamariorkesteri. Uusinta Ensemble juhli syyskaudella 2009 toimintansa 10. vuotta. Helsingin Musiikkitalossa syksyllä 2011 alkanut Klang-nykymusiikkisarja sai alkunsa Uusinta Ensemblen piiristä.http://yle.fi/radio1/musiikki/konsertteja/nykymusiikin_big_bang_31887.html

Uusinta Ensemblen yhteydessä toimi aiemmin myös taidemusiikin julkaisemiseen keskittynyt Uusinta Kustannusosakeyhtiö, joka sittemmin on eriytetty yhtyeen toiminnasta.

Helsingin kamarikuoron, Uusinta Ensemblen, Nils Schweckendiekin, Anna Kuvajan ja Timo Kurkikankaan Reconnaissance-albumi voitti tammikuussa 2024 ICMA-palkinnon (International Classical Music Awards). Uusinta Ensemble voitti helmikuussa 2024 parhaan kuoroteoksen Grammy-palkinnon säveltäjä Kaija Saariahon Reconnaissance-kuoroteoksen levytyksestä. Sama albumi sai vuoden 2023 parhaan klassisen musiikin albumin Emma-palkinnon. https://emmagaala.fi/wp-content/uploads/2024/02/Emma-palkintojen-2023-voittajat.pdf

 Taiteelliset johtajat 
 2008-2015 Ville Raasakka
 2016-2022 Perttu Haapanen
 2023- Jarkko Hartikainen

 Diskografia 











 Lähteet 

 Aiheesta muualla 
 Uusinta

Luokka:Suomalaiset kamariyhtyeet
Luokka:Suomalaiset orkesterit
Luokka:Suomalaiset kamariorkesterit